Publication: Magyar Közlöny
Issue: MK-2001-111 (Year: 2001, Number: 111)
Era: 1990-2004
Section: a 36/2001. (X. 11.) OM rendelethez
Paragraph Index: 983

2. Az Alkotmánybíróság a Legfőbb Ügyészség VLÜ. 419/1999/1. számú óvását — a megsemmisítésre irányuló részében — visszautasítja. Az Alkotmánybíróság ezt a határozatát a ben közzéteszi. INDOKOLÁS I. A Legfőbb Ügyészség VLÜ. 419/1999/1. számon óvást nyújtott be a Szociális és Családügyi Minisztériumhoz, melyben a Szociális és Családügyi Minisztérium helyettes államtitkárának 1394—1/98.VI.7. számú, 1999. január 19-én kelt, az Országos Egészségbiztosítási Pénztár Jogi és Szakigazgatási Koordinációs Főosztálya részére küldött, valamint a Munkaügyi Minisztérium Munkajogi Főosztálya 4312/1992.VI.6. számú, 1992. július 16-án kelt, az Országos Társadalombiztosítási Főigazgatóság Betegségi Anyasági Ellátási és Családi Pótlék Önálló Osztályának küldött állásfoglalásai visszavonását kezdeményezte. A Legfőbb Ügyészség álláspontja szerint az általa óvással támadott „jogi iránymutatások” megalapozatlanok, s „mind formai (eljárási) okokból, mind pedig érdemben törvénysértő”-ek. A Munka Törvénykönyvéről szóló 1992. évi XXII. törvénynek a betegszabadságra vonatkozó rendelkezéseit értelmező minisztériumi állásfoglalások ugyanis nem felelnek meg a jogalkotásról szóló 1987. évi XI. törvényben (a továbbiakban: Jat.) az állami irányítás egyéb jogi eszközét szabályozó előírásoknak. Törvényi előírásba ütközőnek ítélte a Legfőbb Ügyészség az állásfoglalásokban megfogalmazott értelmezést is, mely szerint a betegszabadság kiadásánál a munkaszüneti napot munkanapnak kell tekinteni. Az óvás lényegileg annak elismerését (megállapítását) kérte a kibocsátóktól, hogy az általuk kiadott állásfoglalások törvényellenesek, s ezért azokat vonják vissza, azaz semmisítsék meg. A Legfőbb Ügyészség az óvást azzal indokolta, hogy az állásfoglalásokban kifejtettek — mivel azt a Fővárosi és Pest Megyei Egészségbiztosítási Pénztár a társadalombiztosítási kifizetőhelyeknek küldött 2. számú Tájékoztatójában a minisztérium hivatalos álláspontjaként közreadta — „ténylegesen jogi iránymutatásként hatottak”. A Szociális és Családügyi Minisztérium helyettes államtitkára az óvást — miután a Legfőbb Ügyészség az arra adott válaszát nem fogadta el — a Magyar Köztársaság

Source: https://magyarkozlony.hu/hivatalos-lapok/977dfefcf7af72712810a3f4d55a45f1a7596dbe/dokumentumok/682ec075f0c0f93c33d24fe2b8c7666c9d29b4d2/letoltes